ai4bharat/Pralekha huggingface dataset:
బొగ్గు మంత్రిత్వ శాఖ
భువనేశ్వర్ లో ఉన్న కోవిడ్-19 ఆసుపత్రికి నిధులు అందజేస్తున్న కోల్ ఇండియా అనుబంధ సంస్థ ఎం.సి.ఎల్. : ప్రహ్లాద్ జోషి.
" భువనేశ్వర్ లోని దేశంలోనే రెండవ అతి పెద్ద కోవిద్-19 ఆసుపత్రిలో రోగుల చికిత్స వ్యయంతో సహా అన్ని ఖర్చులు మహానంది కోల్ ఫీల్డ్స్ లిమిటెడ్  భరిస్తుంది. ఎం.సి.ఎల్. ఇప్పటికే రూ.7.31 కోట్లు తక్షణ సహాయం కింద విడుదల చేసింది. ఒడిశా ప్రజలకు వైద్య పరంగా ఈ ఆసుపత్రి ఒక గొప్ప ఆస్తి," అని బొగ్గు, గనుల శాఖ కేంద్ర మంత్రి శ్రీ ప్రహ్లాద్ జోషి పేర్కొన్నారు. వీడియో కాన్ఫరెన్స్ ద్వారా నిర్వహించిన ఆసుపత్రి ప్రారంభోత్సవ కార్యక్రమంలో ఆయన పాల్గొన్నారు.
500 పడకలు, వెంటిలేటర్లు తో పాటు 25 ఇంటెన్సివ్ కేర్ యూనిట్  పడకలు ఉన్న ఆసుపత్రి మొత్తం నిర్వహణ వ్యయాన్ని కోల్ ఇండియా అనుబంధ కంపెనీ అయిన మహానంది కోల్ ఫీల్డ్స్  భరిస్తోంది. ఒడిశా ముఖ్యమంత్రి శ్రీ నవీన్ పట్నాయక్ ఈ ఆసుపత్రిని ప్రారంభించారు. ఒడిశా ప్రభుత్వం ఈ రోజు భువనేశ్వర్ లో ఈ ఆసుపత్రిని ప్రారంభించింది. పెట్రోలియం, సహజ వాయువు శాఖ కేంద్ర మంత్రి శ్రీ ధర్మేంద్ర ప్రధాన్, బొగ్గు, గనుల శాఖ కేంద్ర మంత్రి శ్రీ ప్రహ్లాద్ జోషి కూడా ఈ కార్యక్రమంలో పాల్గొన్నారు.
జిల్లా ఖనిజ నిధి  లోని మిగులు నిధుల్లో 30 శాతం వరకు మొత్తాన్ని, కోవిడ్ -19 వ్యాప్తి నిరోధక కార్యాక్రమాలకు వినియోగించుకోవచ్చునని కేంద్ర ప్రభుత్వం ఇప్పటికే రాష్ట్ర ప్రభుత్వాలకు మార్గదర్శకాలను విడుదల చేసిందని కోవిడ్-19 మహమ్మారి కి వ్యతిరేకంగా పోరాటం జరుపుతున్నఖనిజాల సంపద కలిగిన ఒడిశా లాంటి ధనిక రాష్ట్రానికి ఇది ఎంతగానో సహాయపడుతుందని ఆయన అన్నారు.
"ప్రపంచంలోని చాలా దేశాలను ముంచెత్తిన కోవిడ్-19 కు వ్యతిరేకంగా ఆయా రాష్ట్ర ప్రభుత్వం చేస్తున్న కృషికి సాధ్యమైనంత ఉన్నత స్థాయిలో సహకారం అందించాలని, బొగ్గు, గనుల మంత్రిత్వ శాఖకు చెందిన అన్ని
పి.ఎస్.యు. లను వ్యక్తిగతంగా నేను ఆదేశించాను. ఈ పి.ఎస్.యు. లు సందర్భోచితంగా తమ సహాయాన్ని అందిస్తున్నందుకు చాలా సంతోషంగా ఉంది. " అని బొగ్గు, గనుల శాఖ కేంద్ర మంత్రి పేర్కొన్నారు.
కోల్ ఇండియా సంస్థకు చెందిన అనుబంధ కంపెనీలు, ఎనిమిది రాష్ట్రాలలో 1500 కు పైగా క్వారంటైన్ / ఐసోలేషన్ పడకలను ఏర్పాటు చేశాయి. అదేవిధంగా, భువనేశ్వర్ కేంద్రంగా ఉన్న నాల్కో ఉద్యోగులు రూ. 2.50 కోట్ల మేర తమ ఒక రోజు జీతాన్ని ఒడిశా ముఖ్యమంత్రి సహాయ నిధి కి విరాళంగా అందజేస్తామని హామీ ఇచ్చారు. కోరాపుట్ జిల్లాలో ఒడిశా ప్రభుత్వం కోవిడ్-19 కోసం ప్రత్యేకంగా నెలకొల్పుతున్న ఆసుపత్రి కి అవసరమైన నిధులు సమకూర్చడానికి నాల్కో తన సమ్మతిని తెలియజేసింది.
ప్రధాన మంత్రి కార్యాలయం
ఐఎన్ఎస్ వి తారిణి నావిక సిబ్బంది తో ప్రధాన మంత్రి భేటీ
తెర చాప ఓడ ఐఎన్ఎస్ వి తారిణి లో ప్రపంచాన్ని విజయవంతంగా చుట్టివచ్చిన ఇండియన్ నేవీ కి చెందిన ఆరుగురు మహిళా నావికాధికారులు ప్రధాన మంత్రి శ్రీ నరేంద్ర మోదీ తో ఈ రోజు భేటీ అయ్యారు.
‘నావికా సాగర్ పరిక్రమ’ గా ప్రసిద్ధమైన ఈ అన్వేష యాత్రలో సభ్యులంతా మహిళలే. భారతీయ నావికా సిబ్బంది భూమండలాన్ని చుట్టి వచ్చినటువంటి ఒకటో అన్వేష యాత్ర ఇది.
ముఖాముఖిలో భాగంగా, నావికా సిబ్బంది వారి యొక్క మిశన్ తాలూకు విభిన్న అంశాలను, వారి సన్నాహాలను, శిక్షణను, యాత్ర లోని అనుభవాలను గురించి ప్రధాన మంత్రి దృష్టి కి తీసుకు వచ్చారు.
వారి మిశన్ సఫలం అయినందుకు నావికా సిబ్బంది కి ప్రధాన మంత్రి అభినందనలు తెలిపారు. యాత్ర లో ఎదురైనటువంటి విశిష్ట అనుభవాలను పంచుకోవలసిందిగాను, వాటిని అక్షరబద్ధం చేయవలసిందిగాను వారిని ఆయన ప్రోత్సహించారు. నావికా దళం ప్రధాన అధికారి అడ్మిరల్ సునీల్ లాంబా ఈ కార్యక్రమంలో పాల్గొన్నారు.
ఓడ కు లెఫ్టెనంట్ కమాండర్ వర్తిక జోశి సారథ్యం వహించగా, లెఫ్టెనంట్ కమాండర్ లు ప్రతిభ జామ్ వాల్, పి. స్వాతి మరియు లెఫ్టెనంట్ లు ఎస్. విజయ దేవి, బి. ఐశ్వర్య, ఇంకా పాయల్ గుప్త లు ఈ యాత్రాబృందంలో సభ్యురాళ్లుగా పాలుపంచుకొన్నారు.
ప్రధాన మంత్రి కార్యాలయం
శ్రీ అమర్ నాథ్ గుహ సమీపం లో ఆకస్మికంగాకుండపోత వర్షం కురిసిన ఘటన లో ప్రాణనష్టం వాటిల్లినందుకు సంతాపం తెలిపిన ప్రధానమంత్రి
అమర్ నాథ్ గుహ సమీపం లో ఆకస్మికం గా కుండపోత వర్షం కురిసిన ఘటన లో ప్రాణ నష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ అమర్ నాథ్ గుహ సమీపం లో ఆకస్మికం గా కుండపోత వర్షం కురిసిన సంగతి తెలిసి వ్యథ చెందాను. ఈ ఘటన లో ఆప్తులను కోల్పోయిన కుటుంబాలకు ఇదే నా సంతాపం. శ్రీ @manojsinha_ Ji తో మాట్లాడడం తో పాటు గా స్థితి ని గురించి వివరాలు అడిగి తెలుసుకొన్నాను. రక్షణ మరియు సహాయక కార్యకలాపాలు కొనసాగుతున్నాయి. బాధితుల కు చేతనైన అన్ని విధాలుగాను సహాయాన్ని అందించడం జరుగుతున్నది.’’ అని పేర్కొన్నారు.
Anguished by the cloud burst near Shree Amarnath cave. Condolences to the bereaved families. Spoke to @manojsinha_ Ji and took stock of the situation. Rescue and relief operations are underway. All possible assistance is being provided to the affected.
— Narendra Modi  July 8, 2022
మంత్రిమండలి
కొత్త మెడికల్ కాలేజీ స్థాపనకోసం కార్మిక సంక్షేమ సంస్థ కింద ఉన్న జార్ఖండ్లోని కర్మలో గల సెంట్రల్ ఆస్పత్రిని జార్ఖండ్ ప్రభుత్వానికి బదిలీచేసే ప్రతిపాదనలకు కేంద్ర కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, జార్ఖండ్లోని కర్మలో కార్మిక ఉపాధి కల్పన మంత్రిత్వశాఖ కిందగల సెంట్రల్ ఆస్పత్రిని , దాని భూమి భవనాలతో సహా జార్ఖండ్ ప్రభుత్వానికి ఉచితంగా బదలాయించే ప్రతిపాదనలకు ఆమోదం తెలిపింది. ఈప్రాంతంలోని ప్రజల వైద్య ఆరోగ్య అవసరాలు తీర్చేందుకు ప్రస్తుత జిల్లా, రెఫరల్ ఆస్పత్రులకు అనుబంధంగా మెడికల్ కాలేజీల ఏర్పాటుకు సంనిర్దేశించిన కేంద్ర ప్రాయోజిత పథకం కింద కొత్తగా వైద్య కళాశాలను ఏర్పాటు చేసేందుకు ఈ నిర్ణయం తీసుకున్నారు.
(అమలు వ్యూహం, లక్ష్యాలు
మూడు నెలల కాలంలో సెంట్రల్ ఆస్పత్రిని దాని భూమి , భవనాలతో సహా జార్ఖండ్ ప్రభుత్వానికి అప్పగిస్తారు. ఇందుకు సంబంధించి కార్మిక, పాధి కల్పన మంత్రిత్వశాఖ, రాష్ట్రప్రభుత్వం మధ్య విధివిధానాలు, బదిలీ, సిబ్బంది విలీనం తదితరాలకు సంబంధించి ఒక అవగాహనా ఒప్పందం కుదుర్చుకుంటారు.
ప్రధాన ప్రభావంః
దీనితో దేశంలో శిక్షణ పొందే వైద్యుల సంఖ్య దేశంలో ప్రతి ఏటా పెరుగుతుంది. దీనివల్ల ఈ ప్రాంతంలో ఆరోగ్యానికి సంబంధించిన మౌలిక సదుపాయాలు, అందుబాటులోకి వస్తాయి. ఫలితంగా సామాన్యుడికి మెరుగైన ఆరోగ్యసేవలు అందుతాయి.
లబ్ధిదారులుః
దీనివల్ల జార్ఖండ్లోని కర్మా ప్రాంతం చుట్టుపక్కల నివశించే వారందరికీ ప్రయోజనంకలుగుతుంది.వీరికి మెరుగైన ఆరోగ్య సదుపాయాలు అందుబాటులోకి వస్తాయి.
నేపథ్యంః
కార్మిక, ఉపాధి కల్పన మంత్రిత్వశాఖ అసంఘటిత రంగంలోని కొన్ని వర్గాల కార్మికులు, వారిపై ఆధారపడిన వారికి తమ ఆస్పత్రులు, డిస్పెన్సరీల ద్వారా వైద్యసేవలు అందిస్తుంది. జార్ఖండ్లోని కర్మాలో మైకా మైన్, బీడీ కార్మికలు వైద్య అవసరాల నిమిత్తం కార్మిక , ఉపాధి కల్పనా శాఖ 150 పడకల ఆస్పత్రిని ఏర్పాటు చేసింది. . ఈ ప్రాంతంలో ఒక కొత్త వైద్య కళాశాలను ఏర్పాటు చేయడానికి ఈ ఆస్పత్రిని భూమి, భవనాలతో సహా ఉచితంగా తమకు బదలాయించాలని జార్ఖండ్ ప్రభుత్వం కేంద్ర ప్రభుత్వానికి ఒక ప్రతిపాదన సమర్పించింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారుల వ్యవహారాలు, ఆహారం, ప్రజా పంపిణీ మంత్రిత్వ శాఖలో శ్రీ రామ్ విలాస్ పాస్వాన్ సంతాప సమావేశం
కేంద్ర మంత్రి శ్రీ రామ్ విలాస్ పాస్వాన్ ఆకస్మిక మరణం నేపథ్యంలో ఇక్కడ న్యూఢిల్లీలోని కృషి భవన్లో సంతాప సమావేశం నిర్వహించారు. కేంద్ర ఆహార వినియోగదారుల వ్యవహారాలు, ప్రజా పంపిణీ మంత్రిత్వ శాఖలకు చెందిన అధికారులు, సిబ్బంది ఈ సమావేశంలో పాల్గొని తమ సంతాపం తెలియజేశారు.
కేంద్ర వినియోగదారు వ్యవహారాల శాఖ కార్యదర్శి శ్రీమతి లీనా టాండన్,ఆహార, ప్రజా పంపిణీ శాఖ కార్యదర్శి శ్రీ సుధాన్షూ పాండే మంత్రిత్వ శాఖలకు చెందిన ఇతర ఉన్నతాధికారులు సంతాప సమావేశంలో పాల్గొన్నారు. ఈ సందర్భంగా కేంద్ర వినియోగదారుల వ్యవహారాలు, ప్రజా పంపిణీ శాఖల మంత్రిగా శ్రీ రామ్ విలాస్ పాస్వాన్ చేసిన కృషిని గుర్తుచేసుకున్నారు. శ్రీరామ్ విలాస్ పాస్వాన్ ఆత్మకు శాంతి కలగాలని, దుఃఖంలో మునిగి ఉన్న శ్రీ పాస్వాన్ కుంటుబానికి ఈ కఠిన సమయంలో అవసరమైన ధైర్యాన్ని కల్పించాలని.. ఈ సమావేశంలో పాల్గొన్న వారు ఆ భగవంతుడ్ని ప్రార్థించారు. వినియోగదారుల వ్యవహారాలు, ఆహార, ప్రజా పంపిణీ శాఖల మంత్రి శ్రీ రామ్ విలాస్ పాస్వాన్ గురువారం  న్యూ ఢిల్లీలో కన్నుమూసిన విషయం విదితమే.
ప్రధాన మంత్రి కార్యాలయం
కంచు పతకాన్ని గెలుచుకొన్నందుకు హర్ జిందర్ కౌర్ కు అభినందన లు తెలిపిన ప్రధాన మంత్రి
హర్ జిందర్ కౌర్ గారు మహిళ ల 71 కిలోగ్రాము వెయిట్ లిఫ్టింగ్ కేటగిరి లో కాంస్య పతకాన్ని గెలుచుకొన్నందుకు ప్రధాన మంత్రి శ్రీ నరేంద్ర మోదీ ఆమె ను అభినందించారు.
ప్రధాన మంత్రి ఒక ట్వీట్ లో -
‘‘మన వెయిట్ లిఫ్టింగ్ దళం బర్మింగ్ హమ్ కామన్ వెల్థ్ గేమ్స్  లో అసాధారణమైన ప్రదర్శన ను ఇచ్చింది. ఈ ప్రదర్శన ను కొనసాగిస్తూ, హర్ జీందర్ కౌర్ గారు కాంస్య పతకాన్ని గెల్చుకొన్నారు. ఈ విశిష్టమైన కార్యసిద్ధి కి గాను ఆమె కు ఇవే అభినందన లు. ఆమె భావి ప్రయత్నాల కు గాను ఇవే శుభాకాంక్షలు.’’ అని పేర్కొన్నారు.
ప్రధాన మంత్రి కార్యాలయం
ఉత్తరాఖండ్లోని చక్రతాలో జరిగిన రోడ్డు ప్రమాదంలో ప్రాణనష్టం జరిగినందుకు సంతాపం ప్రకటించిన - ప్రధానమంత్రి
బాధితులకు పి.ఎం.ఎన్.ఆర్.ఎఫ్. నుండి ఎక్స్ గ్రేషియా ను ఆమోదించిన - ప్రధానమంత్రి
ఉత్తరాఖండ్ లోని చక్రతాలో జరిగిన రోడ్డు ప్రమాదంలో ప్రాణాలు కోల్పోయిన సంఘటన పట్ల ప్రధానమంత్రి శ్రీ నరేంద్ర మోదీ తీవ్ర విచారం వ్యక్తం చేశారు. బాధితులకు ప్రధానమంత్రి జాతీయ సహాయ నిధి  నుండి ఎక్స్గ్రేషియాను కూడా శ్రీ మోదీ ఆమోదించారు.
ఈ మేరకు ప్రధానమంత్రి కార్యాలయం, సామాజిక మాధ్యమం ద్వారా ఒక ట్వీట్ చేస్తూ,
‘‘ఉత్తరాఖండ్ లోని చక్రతాలో జరిగిన రోడ్డు ప్రమాదం చాలా బాధాకరం. ప్రభుత్వం, స్థానిక యంత్రాంగం సహాయ, సహాయక చర్యల్లో నిమగ్నమై ఉన్నాయి. ఈ ప్రమాదంలో తమ ఆత్మీయులను కోల్పోయిన వారికి నా ప్రగాఢ సానుభూతి వ్యక్తం చేస్తున్నాను. అదే విధంగా, ఈ సంఘటనలో, గాయపడిన వారు త్వరగా కోలుకోవాలని కోరుకుంటున్నాను : ప్రధానమంత్రి మోదీ.
ఉత్తరాఖండ్ లోని చక్రతాలో జరిగిన ఘోర ప్రమాదం కారణంగా ప్రాణాలు కోల్పోయిన వారి సమీప బంధువులకు పి.ఎం.ఎన్.ఆర్.ఎఫ్. నుంచి రెండు లక్షల రూపాయల చొప్పున ఎక్స్ గ్రేషియా చెల్లిస్తారు. గాయపడిన వారికి ఒక్కొక్కరికి 50,000 రూపాయల చొప్పున చెల్లిస్తారు : PM @narendramodi" అని ప్రధానమంత్రి పేర్కొన్నట్లు తెలియజేసింది.
హోం మంత్రిత్వ శాఖ
ఆంధ్రప్రదేశ్లోని కర్నూలులో 108 అడుగుల ఎత్తైన శ్రీరాముని విగ్రహానికి వీడియో కాన్ఫరెన్స్ ద్వారా ఈరోజు శంకుస్థాపన చేసిన కేంద్ర హోం మరియు సహకార మంత్రి శ్రీ అమిత్ షా
మంత్రాలయంలో ఏర్పాటు చేయనున్న 108 అడుగుల శ్రీరాముని విగ్రహం మన సనాతన ధర్మ సందేశాన్ని యావత్ ప్రపంచానికి అందించడమే కాకుండా దేశంలోనూ, ప్రపంచంలోనూ వైష్ణవ సంప్రదాయాన్ని మరింత బలోపేతం చేస్తుంది.
మంత్రాలయం దాస సాహిత్య ప్రకల్పం ఆధ్వర్యంలో గృహనిర్మాణం, అన్నదానం, ప్రాణదానం, విద్యాదానం, తాగునీరు, గోసంరక్షణ వంటి అనేక కార్యక్రమాలు చేపట్టారు.
గొప్ప విజయనగర సామ్రాజ్యం తుంగభద్ర నది ఒడ్డున ఉద్భవించింది. ఇది మొత్తం దక్షిణాది నుండి ఆక్రమణదారులను తరిమికొట్టడం ద్వారా స్వదేశ్ మరియు స్వధర్మాన్ని పునరుద్ధరించింది.
ఎన్నో ఏళ్లుగా పెండింగ్లో ఉన్న అయోధ్యలో శ్రీరామ మందిర నిర్మాణ పనులకు ప్రధాన మంత్రి శ్రీ నరేంద్ర మోదీ శంకుస్థాపన చేశారు.
త్వరలో శ్రీరామ మందిరంలో రాంలాలా విగ్రహాన్ని ప్రతిష్టించనున్నారు. వందేళ్ల తర్వాత మరోసారి శ్రీరాముడు తన సొంత స్థలంలో కొలువుదీరనున్నారు.
ఆంధ్రప్రదేశ్లోని కర్నూలులో 108 అడుగుల ఎత్తైన శ్రీరాముని విగ్రహానికి కేంద్ర హోం మరియు సహకార శాఖ మంత్రి శ్రీ అమిత్ షా ఈరోజు వీడియో కాన్ఫరెన్స్ ద్వారా శంకుస్థాపన చేశారు.
ఈ సందర్భంగా శ్రీ అమిత్ షా ప్రసంగిస్తూ "ఈరోజు కర్నూలులోని మంత్రాలయంలో 500 కోట్ల రూపాయలకు పైగా వ్యయంతో నిర్మించనున్న శ్రీరాముని మహా విగ్రహానికి శంకుస్థాపన చేసినట్లు తెలిపారు. మంత్రాలయంలో నెలకొల్పనున్న ఈ 108 అడుగుల శ్రీరాముని విగ్రహం అనేక యుగాలుగా వెలుగులీనుతున్న మన సనాతన ధర్మ సందేశాన్ని యావత్ ప్రపంచానికి అందిస్తుందని..దేశంలోనూ, ప్రపంచంలోనూ వైష్ణవ సంప్రదాయాన్ని బలోపేతం చేస్తుందని చెప్పారు. మన హిందూ సంస్కృతిలో 108 చాలా పవిత్రమైన సంఖ్య అని శ్రీ షా అన్నారు.
తుంగభద్ర నది ఒడ్డున ఉన్న మంత్రాలయం గ్రామంలో 10 ఎకరాల విస్తీర్ణంలో ఈ ప్రాజెక్టు ఉందని, రెండున్నరేళ్లలో పూర్తి చేస్తామని కేంద్ర హోంమంత్రి, సహకార శాఖ మంత్రి తెలిపారు. మంత్రాలయం గ్రామం రాఘవేంద్ర స్వామి ఆలయానికి ఎంతో ప్రసిద్ధి చెందిందన్నారు. ఈ ప్రదేశానికి చారిత్రక ప్రాధాన్యత ఉంది. గొప్ప విజయనగర సామ్రాజ్యం తుంగభద్ర నది ఒడ్డున ఉద్భవించింది, ఇది మొత్తం దక్షిణాది నుండి ఆక్రమణదారులను తరిమికొట్టడం ద్వారా స్వదేశ్ మరియు స్వధర్మాన్ని పునరుద్ధరించింది. మంత్రాలయం దాస్ సాహిత్య ప్రకల్పం కింద గృహనిర్మాణం, అన్నదానం, ప్రాణదానం, విద్యాదానం, తాగునీరు, గోసంరక్షణ వంటి అనేక కార్యక్రమాలు చేపట్టామని శ్రీ షా తెలిపారు.
ఎన్నో ఏళ్లుగా పెండింగ్లో ఉన్న అయోధ్యలో శ్రీరామ మందిర నిర్మాణానికి ప్రధాన మంత్రి శ్రీ నరేంద్ర మోదీ శంకుస్థాపన చేశారని అమిత్ షా అన్నారు. ఇప్పుడు త్వరలో శ్రీరామ మందిరంలో రామ్లాలా విగ్రహాన్ని ప్రతిష్టించనున్నారు మరియు వందల సంవత్సరాల తర్వాత మరోసారి శ్రీరాముడు తన సొంత స్థలంలో కొలువుతీరనున్నారని తెలిపారు. మంత్రాలయంలో శ్రీరాముని బృహత్ విగ్రహానికి శంకుస్థాపన చేసిన సందర్భంగా కేంద్ర హోంమంత్రి మరియు సహకార మంత్రి మఠంలోని మఠాధీశుడు, అత్యంత గౌరవనీయమైన సన్యాసి మధ్వాచార్య జీ, సన్యాసి రాఘవేంద్ర స్వామి జీ, దక్షిణాదిలోని అత్యంత గొప్ప వైష్ణవ సంప్రదాయం మరియు దానిలోని సాధువులందరికీ నివాళులర్పించారు.
ప్రధాన మంత్రి కార్యాలయం
ఇంటెల్ సిఇఒ తో మాట్లాడిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఇంటెల్ సిఇఒ శ్రీ పేట్ జేలింగర్ తో మాట్లాడారు.
శ్రీ నరేంద్ర మోదీ ఒక ట్వీట్ లో ‘‘ నేను ఇంటెల్ [ @intel ] సిఇఒ శ్రీ పేట్ జేలింగర్ [ @PGelsinger ] తో మాట్లాడాను. మానవుల ఉన్నతి ని మరింతగా ముందుకు తీసుకుపోవడం లో సాంకేతిక విజ్ఞానం పోషించే పాత్ర, డిజిటల్ ఇండియా [ @_DigitalIndia ] ప్రయాసల పై, భారతదేశం లో గల పెట్టుబడి అవకాశాల పై ఈ సందర్భం లో విస్తృత చర్చ జరిగింది’’ అని పేర్కొన్నారు.
ప్రధాన మంత్రి కార్యాలయం
భారతదేశంఅంతటా హర్ ఘర్ తిరంగా అభియాన్ లోపాలుపంచుకొన్న వ్యక్తుల లో పెల్లుబుకిన ఉత్సాహం తాలూకుదృశ్యాల ను శేర్ చేసిన ప్రధాన మంత్రి
హర్ ఘర్ తిరంగా అభియాన్ పట్ల దేశ వ్యాప్తం గా ప్రజల లో వ్యక్తం అవుతున్న ఉత్సాహం తాలూకు చిత్రాల ను ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి పలు ట్వీట్ లలో ఇలా పేర్కొన్నారు:
‘‘అలౌకికమైనటువంటి దృశ్యం. దేశం యొక్క జలాలలో, భూమి మీద మరియు గగనం లోనూ త్రివర్ణ పతాకం రెపరెపలాడడం చూసి భారతీయులు ఆహ్లాదభరితులు అవుతున్నారు. #HarGharTiranga”
‘‘ఈ ఉత్సాహానికి ప్రణామాలు. మువ్వన్నెల జండా అంటే అసమానమైనటువంటి సమ్మానం తాలూకు ఈ సాహసిక దృశ్యం భారతీయుల యొక్క ఉత్సాహాన్ని మరియు ఉల్లాసాన్ని చాటిచెప్తున్నది. #HarGharTiranga”
‘‘అద్భుతం. భారతదేశం యొక్క భావి కర్ణధారుల తో నిండిపోయిన ఈ తరహా తిరంగా యాత్ర లు ప్రతి ఒక్కరి లో దేశ భక్తి యొక్క సమధికోత్సాహాన్ని నింపివేసేవి గా ఉన్నాయి. #HarGharTiranga”
“ఇది విశాఖపట్నం ప్రజలు చేపట్టిన ఒక ఘనమైన సామూహిక ప్రయత్నం. #HarGharTiranga పట్ల వ్యక్తం అవుతున్నటువంటి ఈ యొక్క ఉత్సాహాన్ని నేను ప్రశంసిస్తున్నాను.”
‘‘#HarGharTiranga అభియాన్ తో ముడిపడ్డ భావన ను మరింతగా బలపరచేలా లద్దాఖ్ లో చేపట్టినటువంటి ఉత్కృష్ట ప్రయాస ను కనులారా కాంచండి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 131 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 21.64 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,31,05,07,060
|
|
అందుబాటులోని నిల్వలు
|
|
21,64,01,986
131 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 21.64 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
గూగల్ సిఇఒ శ్రీ సుందర్ పిచాయ్ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ గూగల్ సిఇఒ శ్రీ సుందర్ పిచాయ్ తో సమావేశమై, ఇతర అంశాలతో పాటు గా నూతన ఆవిష్కరణ లు మరియు సాంకేతిక విజ్ఞానాన్ని గురించి చర్చించారు.
శ్రీ సుందర్ పిచాయ్ చేసిన ఒక ట్వీట్ కు ప్రధాన మంత్రి తాను కూడా ఒక ట్వీట్ లో సమాధానాన్ని ఇస్తూ -
‘‘శ్రీ సుందర్ పిచాయ్, మిమ్మల్ని కలుసుకోవడం , ఇంకా నవీన ఆవిష్కరణ, సాంకేతిక విజ్ఞానం తో పాటు అనేక విషయాల ను చర్చించడం సంతోషపరచింది. మానవుల సౌభాగ్యం కోసం మరియు స్థిరాభివృద్ధి కోసం సాంకేతిక విజ్ఞానాన్ని వినియోగించుకోవడానికి ప్రపంచం నిరంతరం గా పాటుపడుతూనే ఉండడం ముఖ్యం. ’’ అని పేర్కొన్నారు.
(
హోం మంత్రిత్వ శాఖ
కోవిడ్ 19 మహమ్మారి కారణంగా భారతదేశంలో చిక్కుకుపోయిన విదేశీయులను వారి దేశాలకు తరలించడంపై మార్గదర్శకాలు
కోవిడ్ 19 మహమ్మారి కారణంగా దేశ వ్యాప్తంగా లాక్ డౌన్ ప్రకటించన తర్వాత దేశంలో పలు చోట్ల అనేక మంది విదేశీయులు క్వారంటైన్ కు పరిమితమైన సంగతి తెలిసిందే. వీరిని వారి వారి దేశాలకు తరలించడంపైగల విధివిధానాలకు సంబంధించి మార్పులు చేస్తూ కేంద్ర హోం శాఖ అనుబంధాన్ని విడుదల చేసింది. కోవిడ్ 19 నెగెటివ్ వచ్చిన విదేశీయులను వారి దేశాలకు తరలించవచ్చని తెలిపారు . దీనికి సంబంధించి గతంలో పెట్టిన నిబంధనలను ఎత్తేశారు.
(Visitor Counter : 87
రక్షణ మంత్రిత్వ శాఖ
భారత వైమానిక దళ అమ్ములపొదిలోకి రఫేల్
తొలి దశకు చెందిన ఐదు భారత వైమానిక దళ రఫేల్ యుద్ధ విమానాలు ఈ నెల చివరి నాటికి అందనున్నాయి. వాతావరణ పరిస్థితులను బట్టి, ఈనెల 29 తేదీన అంబాలా వైమానిక దళ స్థావరంలో ఇవి వైమానిక దళంలో చేరతాయి. ఈ కార్యక్రమానికి మీడియాకు అనుమతి లేదు. ఆగస్టు మధ్యలో 'చివరి చేరిక కార్యక్రమం' ఉంటుంది. అప్పుడు మీడియా మొత్తాన్నీ అనుమతిస్తారు.
ఈ యుద్ధ విమానంపై, దీనిలోని అత్యాధునిక ఆయుధ వ్యవస్థపై ఐఏఎఫ్ పైలెట్లు, క్షేత్ర సిబ్బంది సమగ్ర శిక్షణ పొందారు. వీటిని నడిపేందుకు సర్వసన్నద్ధంగా ఉన్నారు. వీటి రాక తర్వాత, ఈ విమానాలను సాధ్యమైనంత త్వరగా కార్యాచరణలోకి దింపేందుకు ప్రయత్నిస్తారు.
సమాచార, ప్రసార మంత్రిత్వ శాఖ
‘‘వెంట మీరు ఉన్నారు, చెంత మీ నమ్మకం ఉంది... దేశం ముందుకు సాగుతుంది...’’ చిత్ర ప్రదర్శన ప్రారంభం
భారత ప్రభుత్వం, సమాచార ప్రసార మంత్రిత్వ శాఖ, దృశ్య ప్రకటన విభాగం, హైదరాబాద్ ఆఫీస్ 5 రోజుల "వెంట మీరు ఉన్నారు, చెంత మీ నమ్మకం ఉంది...దేశం ముందుకు సాగుతుంది" చిత్ర ప్రదర్శనను మండల పంచాయత్ డెవలప్ట్ మెంట్ ఆఫీస్ హాల్, జడ్చెర్ల టౌన్, మహబూబ్ నగర్ జిల్లాలో నేటి నుండి ఏర్పాటు చేశారు.
ఈ చిత్ర ప్రదర్శనను జడ్చర్ల ఎంపిపి లక్ష్మి శంకర్ నాయక్, జడ్పిటిసి జయప్రద, తహాశీల్దార్ లక్ష్మినారాయణ, ఎమ్పిడిఒ జి. మున్ని సమక్షంలో రిబ్బన్ కట్/జ్యోతి ప్రజ్వలన చేసి లాంఛనంగా ప్రారంభించారు. ఈ సందర్బంగా, అతిథులు మాట్లాడుతూ, పేదల, గ్రామీణుల, యువకుల, మహిళల, దళితుల, రైతుల అభివృద్ధి కోసం కేంద్ర ప్రభుత్వం అనేక సంక్షేమ పథకాలు ప్రారంభించిందన్నారు. వాటి పైన ప్రజలలో అవగాహన కల్పించే ఉద్దేశ్యంతో చిత్ర ప్రదర్శనను ఏర్పాటు చేశారు. కేంద్ర ప్రభుత్వ సంక్షేమ పథకాలను ప్రజలు ఉపయోగించుకొని లబ్ధి పొందాలని విజ్ఞప్తి చేశారు. అలాగే ఇలాంటి చిత్ర ప్రదర్శనను ఏర్పాటు చేసిన డిఎవిపి ని అభినందించారు.
అలాగే 2014 తర్వాత ఎన్డిఎ ప్రభుత్వం చేపట్టిన అనేక ప్రజా సంక్షేమ కార్యక్రమాల వల్ల ప్రజల జీవితాలలో గుణాత్మకమైన మార్పు వచ్చింది. తన మూడు సంవత్సరాల పాలన పైన ప్రధాన మంత్రి శ్రీ నరేంద్ర మోదీ తన Narendramodi app ద్వారా ప్రజల అభిప్రాయాలు తెలియజేయాలని వారు విజ్ఞప్తి చేశారు.
గత మూడు సంవత్సరాలలో జిఎస్ టీ, సర్జికల్ స్ట్రైక్, అంతర్గత భద్రతను పటిష్ట పరచడం, ఆర్ధిక రంగాన్ని బలపరచడం, ద్రవ్యోల్బణాన్ని నియంత్రణ చేయడం, ప్రపంచ పటంలో భారత దేశ ప్రతిష్ట పెరగడం, అవినీతిరహిత నీతివంతమైన పాలనను అందించడం లాంటి అనేక విజయాల పైన ప్రజలలోఈ చిత్ర ప్రదర్శన ద్వారా అవగాహనను కల్పించడం ముఖ్య ఉద్దేశ్యం.
ఎంపిపి లక్ష్మి శంకర్ నాయక్ మాట్లాడుతూ, కేంద్ర, రాష్ట్ర ప్రభుత్వాలు నిరంతరాయంగా ప్రజల సంక్షేమం కోసం ప్రతినిత్యం పనిచేస్తున్నాయన్నారు. ప్రజలు దీనిని తెలుసుకొని లబ్ధి పొందితేనే ఆ పథకాలకు సార్ధకత చేకూరుతుంది అని తెలియచేశారు. రైతులు, దళితులు, మహిళలు, విద్యార్థులు, యువకులు చిత్ర ప్రదర్శనను సందర్శించి ప్రభుత్వ పథకాల పైన అవగాహను పెంచుకోవాలన్నారు.
ఈ 5 రోజుల ప్రదర్శనలో రైతులు, భద్రత, యువత, మహిళలు, దృఢమైన ప్రభుత్వం లాంటి అనేక అంశాలపైన 40 కి ప్యానెల్ బోర్డ్స్ లో అక్షర, చిత్రాలతో రూపొందించడం జరిగింది.
అలాగే ఆప్టికల్ ఫైబర్ బ్రాడ్ బాండ్ నెట్ వర్క్ 358 కి.మీ. ల నుండి 2,05,404 కి.మీ. లకు చేరింది. పర్యాటక రంగంలో భారత్ 65వ స్థానం నుండి 40వ స్థానానికి ఎగబాకింది. సోలార్ పవర్ సెక్టార్ లో భారత్ గణనీయమైన ప్రగతి సాధించింది, మార్చి 2014 లో 2621 ఎమ్డబ్ల్యు ఉన్న సోలార్ పవర్ ఇన్స్టాల్ల్డ్ కెపాసిటీ నేడు 12277 ఎమ్డబ్ల్యు కు చేరింది.
డిఎవిపి ఎగ్జిబిషన్ ఆఫీసర్ సురేష్ ధర్మపురి ఈ సందర్భంగా మాట్లాడుతూ, కేంద్ర ప్రభుత్వం ఎన్నో మంచి మంచి సంక్షేమ పథకాలను చేపట్టి ప్రజల అభ్యున్నతి కి పాటుపడుతోంది. ప్రజలు తమ కోసం ఉన్న సంక్షేమ పథకాల పట్ల అవగహన పెంచుకొని, లబ్ధి పొందాలని కోరారు. ఈ నెల 24 వరకు జరిగే ఈ చిత్ర ప్రదర్శనను ప్రజలు సందర్శించాలని ఆయన విజ్ఞప్తి చేశారు. ఈ కార్యక్రమంలో ఎమ్పిడిఒ ఆఫీస్ ఇన్ ఛార్జ్ లక్ష్మి, ఇతర సిబ్బంది పాల్గొన్నారు.
ప్రధాన మంత్రి కార్యాలయం
నూట ఏభై కి పైగా చిరుధాన్యాల విత్తనాలరకాల ను భద్రపరచిన లహరీ బాయి గారి ప్రయాసల ను ప్రశంసించిన ప్రధాన మంత్రి
మధ్య ప్రదేశ్ లోని డిండౌరీ నివాసి 27 ఏళ్ళ వయస్సు కలిగిన ఆదివాసి మహిళ లహరీ బాయి గారు చిరుధాన్యాల కు బ్రాండ్ ఏంబాసడర్ గా మారినందుకు ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు. ఆమె 150 కి పైగా చిరుధాన్యాల విత్తనాల రకాల ను భద్రపరచారు.
డీడీ న్యూజ్ చేసిన ఒక ట్వీట్ కు ప్రధాన మంత్రి ప్రతిస్పందిస్తూ,
‘‘లహరీ బాయి గారి ని చూసి గర్వపడుతున్నాను, ఆమె ‘శ్రీ అన్నం’ పట్ల ప్రశంసాయోగ్యం అయినటువంటి ఉత్సుకత ను చాటారు. ఆమె యొక్క ప్రయాస లు మరెంతో మంది కి ప్రేరణ ను ఇస్తాయి.’’ అని పేర్కొన్నారు.
ప్రధాన మంత్రి కార్యాలయం
పిఎం కిసాన్ సమ్మాన్ నిధి మరియు వ్యవసాయానికిసంబంధించిన ఇతర పథకాలు మన దేశం లో కోట్ల కొద్దీ రైతుల కు కొత్త శక్తి నిఇస్తున్నాయి: ప్రధాన మంత్రి
పిఎం కిసాన్ సమ్మాన్ నిధి మరియు వ్యవసాయానికి సంబంధించినటువంటి ఇతర పథకాలు మన దేశం లోని కోట్ల కొద్దీ రైతుల కు కొత్త శక్తి ని ఇస్తున్నాయి అని ప్రధాన మంత్రి శ్రీ నరేంద్ర మోదీ అన్నారు. రైతుల బలాన్ని గురించి ఆయన ప్రముఖం గా ప్రకటిస్తూ, రైతులు బలవత్తరం గా మారారు అంటే గనక అప్పుడు దేశం సమృద్ధం అవుతుంది అన్నారు.
ప్రధాన మంత్రి ఒక ట్వీట్ లో -
‘‘మన కిసాన్ సోదరులను సోదరీమణుల ను చూసుకొని దేశం గర్వపడుతున్నది. వారు ఎంత గా సశక్తులు అయితే, నవ భారతదేశం కూడా అంతగానూ సమృద్ధం అవుతుంది. పిఎం కిసాన్ సమ్మాన్ నిధి మరియు వ్యవసాయ రంగం తో ముడిపడి ఉన్నటువంటి ఇతర పథకాలు దేశం లోని కోట్ల కొద్దీ రైతుల కు కొత్త బలాన్ని ఇస్తూ ఉంటే నాకు సంతోషం వేస్తోంది.’’ అని పేర్కొన్నారు.
వ్యవసాయ మంత్రిత్వ శాఖ
ఖరీఫ్ సీజన్ 2020-21లో రాష్ట్రాలకు ఎంఎస్పి కార్యకలాపాల కోసం మొదటి విడతలో రూ.19444 కోట్లు మంజూరు చేసిన ఎన్సిడిసి
కేంద్ర వ్యవసాయ మంత్రిత్వ శాఖ కి చెందిన అత్యున్నత ఆర్థిక సంస్థ నేషనల్ కోఆపరేటివ్ డెవలప్మెంట్ కార్పొరేషన్  ఖరీఫ్ బియ్యం సేకరణ కోసం కనీస మద్దతు ధర  కార్యకలాపాలకు మొదటి విడతగా ఛత్తీస్గఢ్, హర్యానా, తెలంగాణలకు రూ .19,444 కోట్లు మంజూరు చేసింది.
(సమయానుసారంగా వరి సేకరణ కార్యకలాపాలను చేపట్టడంలో రాష్ట్రాలు / రాష్ట్ర మార్కెటింగ్ సంఘాలకు సహాయం చేయడానికి ఈ మొత్తాలను సంబంధిత సహకార సంఘాలు మంజూరు చేశాయి. ఛత్తీస్గఢ్ కు గరిష్టంగా రూ .9000 కోట్లు అందుబాటులో ఉన్నాయి. హర్యానాకు 5444 కోట్ల రూపాయలు, తెలంగాణకు 5500 కోట్ల రూపాయలు మంజూరు చేశారు. కోవిడ్ మహమ్మారి సమయంలో ఎన్సిడిసి తీసుకున్న ఈ క్రియాశీల చర్య ఈ మూడు రాష్ట్రాల్లోని రైతులకు అవసరమైన ఆర్థిక సహాయాన్ని అందిస్తుంది, ఇది దేశంలోని వరి ఉత్పత్తిలో ఈ రాష్ట్రాలు దాదాపు 75% ఉత్పత్తి చేస్తున్నాయి. సకాలంలో చర్య చేపట్టడం వల్ల రాష్ట్ర సంస్థలకు సేకరణ కార్యకలాపాలను వెంటనే ప్రారంభించడానికి అవకాశం కలుగుతుంది. ప్రభుత్వ నోటిఫైడ్ కనీస మద్దతు ధర వద్ద తమ ఉత్పత్తులను విక్రయించడానికి రైతులకు ఇది చాలా అవసరమైన సహాయాన్ని అందిస్తుంది.
ఎన్సిడిసి మేనేజింగ్ డైరెక్టర్ సుందీప్ నాయక్ మాట్లాడుతూ గౌరవనీయ ప్రధాని ఇచ్చిన పిలుపునకు ప్రతిస్పందనగా చారిత్రాత్మక వ్యవసాయ చట్టాల నేపథ్యంలో రైతుల ఉత్పత్తికి సరైన ధర ఇవ్వడానికి ఎంఎస్పి కార్యకలాపాలు నిర్వహించడానికి మరిన్ని రాష్ట్రాలకు సహాయం చేయడానికి ఎన్సిడిసి సిద్ధంగా ఉందని అన్నారు.
రైల్వే మంత్రిత్వ శాఖ
శ్రీ అశ్విని వైష్ణవ్ సహ అధ్యక్షతన ముంబయి-అహ్మదాబాద్ హైస్పీడ్ రైలు ప్రాజెక్టుపై 14వ జాయింట్ కమిటీ సమావేశం
- జపాన్ ప్రధాన మంత్రి ప్రత్యేక సలహాదారు డాక్టర్ మోరీ మసాఫుమీ జపాన్ వైపు నుండి సమావేశానికి సహ అధ్యక్షత వహించారు
- ప్రాజెక్టును త్వరగా పూర్తి చేయాలని ఈ సమావేశంలో ఉద్ఘాటించిన రైల్వే మంత్రి
ముంబయి-అహ్మదాబాద్ హైస్పీడ్ రైలు ప్రాజెక్టు 14వ జాయింట్ కమిటీ సమావేశం ఈ రోజు జరిగింది. ముంబయి-అహ్మదాబాద్ హైస్పీడ్ రైల్  ప్రాజెక్ట్ అమలుకు సంబంధించిన ముఖ్యమైన అంశాలపై చర్చించి నిర్ణయం తీసుకోవడానికి.. రైల్వేలు, కమ్యూనికేషన్లు మరియు ఎలక్ట్రానిక్స్ & ఇన్ఫర్మేషన్ టెక్నాలజీ శాఖ మంత్రి శ్రీ అశ్విని వైష్ణవ్ ఈ రోజు సమావేశంలో పాల్గొన్నారు. 14వ జాయింట్ కమిటీ సమావేశానికి అధ్యక్షత ఆయన భారతదేశం తరఫున ఈ సమావేశానికి సహ అధ్యక్షతను
వహించారు. జపాన్ ప్రధాన మంత్రి ప్రత్యేక సలహాదారు డాక్టర్ మోరీ మసాఫుమి జపాన్ వైపు నుండి సమావేశానికి కో-అధ్యక్షత వహించారు. ఈ సమావేశంలో ప్రాజెక్ట్ పురోగతికి సంబంధించిన ప్రదర్శన మరియు వీడియో ఫిల్మ్ను ప్రదర్శించారు. దీనికి తోడు నిధులు, ఒప్పందాల అమలుకు సంబంధించిన సమస్యలు పరస్పర పరిష్కారం మరియు ప్రాజెక్ట్ యొక్క లక్ష్య కమీషన్ తదితర అంశాలు ఇందులో చర్చించబడ్డాయి. ఈ ప్రాజెక్టుకు సంబంధించి భారత ప్రభుత్వం మరియు జపాన్ ప్రభుత్వం మధ్య జాయింట్ కమిటీ సమావేశం పరస్పర ప్రయోజనాలతో పాటు, ఆయ ప్రయోజనాలకు సంబంధించిన ప్రాజెక్టుల్ని ముందుకు తీసుకెళ్లడానికి అత్యున్నత సంప్రదింపుల వ్యవస్థ. జపాన్ ప్రభుత్వం ఎంఏహెచ్ఎస్ఆర్) ప్రాజెక్ట్లకు తక్కువ వడ్డీతో కూడిన రుణం మరియు సాంకేతికత, ఆర్థిక సహకార నిధులను సమకూర్చడానికి కట్టుబడి ఉంది. ఈ సమావేశం ఫలప్రదంగా ముగిసంది. ఈ మీటింగ్ ఉత్పాదకమైనది మరియు ప్రాజెక్ట్ త్వరగా పూర్తి చేయడానికి వ్యూహాత్మక సమస్యలను ఖరారు చేసింది. ప్రాజెక్ట్ యొక్క మొత్తం ప్రయోజనాల దృష్ట్యా ఒక ప్రాజెక్ట్ - ఒక బృందం యొక్క గౌరవనీయమైన పీఎం యొక్క అభిప్రాయానికి అనుగుణంగా పని చేయడానికి ఇరుపక్షాలు అంగీకరించాయి.